జాకీర్ హుస్సేన్ (రాజకీయవేత్త)

జాకీర్ హుస్సేన్ (జననం 1979 జూన్ 28) పశ్చిమ బెంగాల్ రాష్ట్రానికి చెందిన ఒక భారతీయ రాజకీయ నాయకుడు, వ్యాపారవేత్త. ఆయన ముర్షిదాబాద్ లోని జంగీపూర్ శాసనసభ నియోజకవర్గం నుండి పశ్చిమ బెంగాల్ శాసనసభ సభ్యుడిగా పనిచేస్తున్నాడు. తృణమూల్ కాంగ్రెస్ పార్టీ సభ్యుడైన ఆయన 2021 వరకు కార్మిక శాఖ సహాయ మంత్రిగా వ్యవహరించాడు.

 ప్రారంభ జీవితం 
జాకీర్ హుస్సేన్ 1979 జూన్ 28న పశ్చిమ బెంగాల్లోని ముర్షిదాబాద్లో జన్మించాడు. ఆయన తండ్రి జయెద్ అలీ బిశ్వాస్. అతను డిసెంబరు 2009లో పశ్చిమ బెంగాల్ కౌన్సిల్ ఆఫ్ రవీంద్ర ఓపెన్ స్కూలింగ్ నుండి 10వ తరగతిలో తన విద్యను పూర్తి చేశాడు.

 కెరీర్ 
జాకీర్ హుస్సేన్ కు బియ్యం, బీడీ వ్యాపారం ఉంది. ఆయన భారత జాతీయ కాంగ్రెస్ తో సన్నిహిత సంబంధం కలిగి ఉన్నా, కానీ తృణమూల్ కాంగ్రెస్ పార్టీలోకి మారాడు. 2016 ఎన్నికలలో ఆయన జంగీపూర్ సీటు నుండి ఎన్నికయ్యాడు. 2018లో ఆయన కార్మిక శాఖకు సహాయ మంత్రిగా నియమితులయ్యాడు. 2021 ఎన్నికలకు ముందు, ఫిబ్రవరి 17న రాత్రి 10 గంటల సమయంలో కోల్కతాకు రైలులో వెళ్లడానికి నిమతితా రైల్వే స్టేషన్ ప్లాట్ఫాం నంబరు 2 వద్ద వేచి ఉన్నాడు, ఆ సమయంలో బాంబు పేలి గాయపడ్డాడు. పోలీసులు ఒక బంగ్లాదేశ్ వ్యక్తిని అనుమానితుడిగా అదుపులోకి తీసుకున్నారు. అదే స్థానం నుంచి ఆయన తిరిగి ఎన్నికయ్యాడు.

 వివాదాలు 
2023 జనవరి 12న, ముర్షిదాబాద్ లోని రఘునాథ్గంజ్, సుతి, సమ్సేర్గంజ్ లో ఆయన ఇల్లు, రైస్ మిల్లు, ఇతర బీడీ కర్మాగారాలతో సహా అతని ఆస్తులపై ఆదాయపు పన్ను శాఖ దాడి చేసింది. వారు 10.90 కోట్ల రూపాయల నగదును స్వాధీనం చేసుకున్నారు. అయితే, ఈ డబ్బు తన మిల్లులలో పనిచేసే కార్మికులకు జీతాలు ఇవ్వడానికి అని పేర్కొన్న జాకీర్ హుస్సేన్ ఎటువంటి తప్పు చేయలేదని ఖండించాడు.

 మూలాలు 

వర్గం:జీవిస్తున్న ప్రజలు
వర్గం:1979 జననాలు